MrsKorea & mily2 nélkül ez az epizód nem jöhetett volna létre.
~ 71. rész ~
Zászlókat fel!
Én, Park Dae Su, a Sárkány Testőrség alparancsnoka köszöntöm Felségedet!
- Tisztelegj! - Igenis, Felség!
A Sárkány Testőrség minden tagjának engedelmeskednie kell feletteseik parancsának,
és minden erejükkel az ország védelmét kell szolgálniuk.
- Kezdődjék a katonai bemutató! - Igenis, Felség!
Mind nagyszerűen dolgoztatok!
Őfelsége személyesen tekinti majd meg a festményeket, ezért gondoskodjatok róla,
hogy mind rendben legyen.
Értettem, Uram.
- Induljunk, Uram. - Rendben.
Őfelsége személyesen szeretné megnézni a mai katonai bemutatón készült festményeket.
Bizonyára nagyon érdekli őt a Sárkány Testőrség!
Még szép! A Sárkány Testőrség Őfelsége személyes hadserege.
Nemsokára ez az egység irányítja majd az ország öt nagy hadseregét!
Úgy hallottam, csak a legkiválóbb jelentkezőket választották be a Sárkány Testőrségbe.
De tényleg fantasztikusak voltak a mai bemutatón!
Most, hogy a katonai erő már biztosított, csupán annyi kell, hogy Őfensége örököst szüljön neki!
Hallott valaki valamit Cho Biról?
Nemrég találkoztam vele, és azt mondta, Őfensége jól érzi magát.
Ez csodás!
Fenség! Hová készül?
Bezárva éreztem magam, ezért sétálni indultam.
Ne, Fenség! Nem lenne szabad mozognia.
A terhesség utolsó hónapjában különösen óvatosnak kell lennie!
Rendben, különösen óvatos leszek.
Most már elégedett vagy?
Fenség!
- Felség! - Mit keresel idekinn?
Friss levegőre vágytam. Na és ön, Felség?
- Add át neki. - Igenis, Felség.
Ez krizantém teafű, mely enyhíti majd a fájdalmaidat a szülés előtti utolsó hónapban.
Köszönöm, Felség.
- Ha már itt vagy, igyunk is belőle. - Igenis, Felség.
Ez az orvosok és ápolók listája, akik a terv szerint jelen lesznek a szüléskor.
Rendben. Különösen alaposnak kell lennie, hiszen már csak egy hónap maradt a szülésig.
Ez a gyermek nagyon fontos a Királyi Család számára.
Semmilyen probléma nem merülhet fel a szülés közben. Megértette?
Értettem, Felség. A lehető legnagyobb alapossággal járunk majd el.
- Most elmehet. - Igenis.
Megérkezett a bábaasszony Felséged családi birtokáról.
Valóban? Akkor most fel is keresem. Készíts elő mindent.
Igenis, Felség.
- Odabenn van? - Nem, Felség. Őfensége sétálni ment.
Micsoda? Hogy sétálhat ilyen állapotban?
- Édesanyám! - Lányom!
Édesanyám...
Merre jártál, gyermekem? Úgy aggódtam érted!
Bocsásson meg, édesanyám. Friss levegőre vágytam.
Menjünk beljebb. Valamit mondanom kell neked.
Igenis, édesanyám.
Mit mondtál? Nem készült el a főzet Sung ágyas számára?
Sajnálom, de elfogyott a fehér rózsaszirom, mely Őfensége főzetéhez kellene.
Úgy hiszem, legalább három nap, míg a következő szállítmány megérkezik.
Őfensége azóta fogyasztja ezt a főzetet, hogy gyermeket vár.
Hogyhogy csak úgy elfogy egy ilyen alapanyag?
Azért, mert a fehér rózsaszirom drága,
és azt a parancsot kaptuk, hogy Yoon ágyas kiszolgálása előnyt élvez.
Micsoda? Yoon ágyas?
Ez nevetséges! Hogy adhatnak parancsot arra, hogy őt előbb szolgálják ki, mint Fenségedet?
Azért, mert az ő Szülési Hivatala már munkába állt.
Ez is furcsa! Fenséged esett hamarabb teherbe!
Hogy állhat az ő Szülési Hivatala előbb munkába?
Épp elég baj, hogy Hae Kyung királynő figyelme elkalandozott, mikor Yoon ágyas teherbe esett.
De most még a kormány is több figyelmet szentel neki!
Miért bosszant ez téged ennyire?
Ő magasabb rangú asszony, ezért úgy helyes, ha előnyt élvez velem szemben.
És édesanyám gondoskodása iránt is csak hálát érezhetek. Én megelégszek ezzel.
Fenségednek fiút kell szülnie, hogy megszilárdítsa a helyzetét a palotában.
Mindenki úgy véli, hogy Yoon ágyas egészen biztosan fiút szül majd.
Valóban? Honnan tudják?
Szóval mit gondol? Herceg lesz, vagy hercegnő?
Beszéljen! Azért kérettem ide, mert ön híres arról, hogy megjósolja a születendő gyermek nemét.
Biztos vagyok benne, hogy fiú a gyermek neme.
- Valóban? Biztos ebben? - Igen, Felség.
Közismert, hogy fiúgyermek esetén a nők hasa lapos és kerekded.
Emellett a köldök keménysége és húsételek iránti vágy is azt sugallja, hogy Őfensége fiút fog szülni.
- Biztos ebben? - Igen, Fenség. Bízhat bennem.
Hallottad ezt, gyermekem?
Az összes orvos és bábaasszony azt állítja, hogy fiúgyermeket fogsz majd szülni!
Édesanyám...!
Ezeket a ruhákat én magam varrtam neked.
Rád gondoltam, miközben varrtam őket.
Ezért kérlek, légy egészséges.
Ez minden, amit kérek.
Őfelsége, a Király.
Ne, ne állj fel.
Jól vagyok, Felség.
Tessék.
Mi ez, Felség?
Ezt a könyvet akkor kezdtem el írni, amikor megtudtam, hogy gyermeket vársz.
Amikor a fiúnk megszületik, ebből fogom majd tanítani.
És ez még nem minden. Azt akarom, hogy harcászatban is jártas legyen.
Már készíttettem is számára egy íjat és egy botot.
- Felség... - Édesapám ugyanígy várt engem.
Miután megszületik, én magam tanítom majd a fiamat.
De Felség, mindenkitől azt hallom, hogy kislányt fogok szülni.
Félek, csalódást okozok majd önnek.
Hogy érted azt, hogy csalódást okozol majd nekem?
Gondolj csak bele! Hát van annál jobb, mint egy hercegnő, aki olyan bájos, mint te?
Igazából lehet, hogy még a végén te fogsz csalódni bennem.
Még a végén jobban szeretem majd a kis hercegnőt, mint téged.
Felség...
A Sárkány Testőrségben elhelyezett kémeink szerint Őfelsége azt tervezi,
hogy a sereggel egyúttal a határvonal védelmét is megerősíti.
Hogy mondta?
A mai bemutató csak a kezdtet.
Hadsereget akar toborozni, hogy felváltsa velük az öt nagy sereget.
Azt mondja, az öt nagy sereget feloszlatják?
Roppant gyanakvó az öt sereggel szemben, hiszen azok a No Ron párt irányítása alatt állnak.
Minden bizonnyal ez a szándéka.
Van itt még valami más is.
Őfelsége legkedvesebb tisztviselője,
Jeong Yak Yong néhány hónapja a Víziutak Hivatalában dolgozik valamin.
Nyilvánvaló, hogy a Király készül valamire.
- Ez az összes, mai beadvány? - Igen, Felség.
Jól van. Értesítsd őket, hogy holnap a Sárkány órájáig elolvasom mindet.
~ a Sárkány órája: reggeli 7-9 óra között ~
Jeong felügyelő egyébként hogy halad?
- Még mindig a Víziutak Hivatalánál van? - Igen, Felség.
Azt beszélik, ott is alszik. Nem kis fejtörést okoz ezzel az ottani tisztviselőknek.
Mégis mit csinál ő ott, Felség?
- Valami nagyon fontos ügyön munkálkodik. - Hogyan?
Valami nagyon fontos ügyön?
Elnézést, Felügyelő uram, de a vacsorája elkészült.
Az ebédjét már elmulasztotta. Ha így folytatja, még megbetegszik.
Felügyelő uram! Kész a vacsorája!
Láttad ezt? Két hónapja ezt csinálja!
Úgy tesz, mintha valami fontos dolga lenne, pedig egész nap csak játékhajókat készít!
Mit tegyünk, ha továbbra is elmulasztja az összes étkezést?
Erről beszélek! Legalább válaszolna nekünk!
Hogy bánhat így velünk?
Öt méter hosszú, a szélessége másfél méter...
Megvan.
Miért nem hozzák már a vacsorámat ezek a bolondok? Így akarnak halálra éheztetni?
- Őfelsége nyugovóra tért már? - Igen, nagyjából fél órája.
- De fontos üzenetem van számára. - Tessék?
- Kérem, bocsásson meg, Felség. - Mi a baj, Nam eunuch?
- Történt valami a palotában? - Nem, Felség.
Jeong felügyelő sürgősen látni kívánja önt.
Jeong felügyelő?
Mi történt, Jeong felügyelő? Mi ez a sürgős ügy, ami miatt beszélni szeretnél velem?
Befejeztem a feladatot, amit Felségedtől kaptam!
Megtaláltam a módját, hogyan kelhetnének át egyszerre ezrek a Han-folyón.
Azért kértem audienciát Felségedtől, hogy ezt megmutathassam.
Hiszen azt mondta, sürgős!
- Hogyan? - Már elmúlt éjfél!
Holnap is megmutathatta volna neki!
Hogyan kelthette fel Őfelségét ilyesmi miatt?
Bocsásson meg, Felség. Fogalmam sem volt, hogy ilyen későre jár az idő.
Hagyd csak, megmondtam, hogy látni szeretném, hogyan oldottad meg a feladatodat.
- Felség! - Szóval mi a megoldás? Hadd lássam!
- Akkor kérem, kövessen a Víziutak Hivatalához. - Rendben. Induljunk!
Fel-... Felség!
Na de...?
- Ez volna az? - Igen, Felség.
- Akkor miért takartad le? - Nem akartam megrémiszteni.
Hogyan?
Talán szerényebbnek kellene lennem, de meg fog lepődni,
milyen gyorsan és biztonságosan át tudnak majd kelni akár ezrek is a folyón.
Valóban? Egészen felcsigáztál.
- Gyerünk, mutasd meg. - Igenis, Felség.
Nam eunuch, kérem, segítsen.
Ez volna az, Felség.
Hát ez mi? Azt javaslod, csónak segítségével keljünk át a folyón?
Így van, Felség.
Ebben az esetben a megoldásod nem túl jó.
Eddig is mindig csónakon keltünk át a folyón.
Ó! Várjunk csak...
Kérem, bocsásson meg. Ezeket elfelejtettem rátenni.
Ez az én megoldásom.
A csónakokat nem arra használnánk, hogy átevezzünk velük,
hanem hogy hidat építsünk felettük.
Ha egymás mellé felsorakoztatjuk a csónakokat, és utat helyezünk föléjük,
több ezer ember képes egyszerre, biztonságban és gyorsan átkelni rajta.
Igen... egy hajókból épített hídról a Klasszikus költészet könyve is említést tesz.
De biztos vagy benne, hogy egy ilyen híd segítségével a folyón is átkelhetünk?
Mi lesz, ha nem bírja el a terhet, és elsüllyed?
Az lehetetlen, Felség. Egy pillanat türelmét kérem, és máris megmutatom.
Noryangjin mellett a leggyengébb a Han-folyó áramlata.
Ezért hatvan csónakot felsorakoztatunk azon a ponton,
és ezernyolcszáz palánknyi deszkával lefedjük őket.
A felhajtóerő pedig ellensúlyozza a terhelést.
Egy csónakkal harminchat ember súlyát tudjuk biztosítani, Felség.
A felhajtóerő alatt azt az erőt érted, melynek nagysága egyenlő a kiszorított víz súlyával?
~ Arkhimédész törvénye ~
Így van, Felség!
Amíg az egyensúly felborulását meg tudjuk akadályozni, a híd nem süllyed el.
- Mennyi ideig tartana megépíteni a hidat? - Huszonöt nap talán elegendő lesz.
Húsz napot kapsz.
Értem, elvileg nem jelent majd problémát. Meg fogom valósítani.
A követeléseim sosem okoznak meglepetést számodra.
Élvezem, hogy megvalósítom a lehetetlent is.
Így, Felség, most már beavathat minket.
Mi célból szeretne ilyen hidat építeni?
Csak még egy kicsit légy türelmes. Holnap mindenki meg fogja tudni.
- Induljunk! - Igenis, Felség.
Young Woo Won Sa Do herceg síremléke
Elérkezett az idő, édesapám.
Nemsokára minden a megújulás útjára lép majd.
Apám és nagyapám kívánsága szerint...
megreformálom a kormányunkat.
Kérem, vigyázzon rám.
Kérem, óvjon meg, míg terveimet megvalósítom.
Hogyan? Őfelsége felkereste a síremléket?
Igen, Excellenciás uram. Minden megbeszélését lemondta, hogy elmehessen.
Mit jelentsen ez, Kancellár uram?
- Azt mondta, a Young Woo Won síremlékhez? - Igen, Felség.
A Király a Nyúl órájában indult útnak a síremlék felé.
~ a Nyúl órája: reggeli 5 és 7 óra között ~
Mi oka volt egy ilyen váratlan látogatásra?
A megszokott kegyeleti szertartásokon kívül nem szokott odalátogatni.
Akkor hát most miért kereste fel ilyen hirtelen az apja sírját?
Készül valamire. Az apja halála érzékeny pont számára.
Nem beszélt róla, de még csak nem is említette őt azóta, hogy trónra került.
Felség, Kang udvarhölgy vagyok.
A hírek szerint Őfelsége visszatért a palotába.
Felség.
Azonnal kéretem a minisztereket, Tanácsos. Bejelentenivalóm van számukra.
Igenis, Felség.
Felség, át akarja helyezni a síremléket egy másik helyre?
Így van.
A Szertartások Hivatala több jelentést is írt már arról, milyen rossz helyen található a síremlék.
Némi vizsgálódás után rá kellett jönnöm, hogy igazuk van, és át kell helyezni máshová.
Az új helyszín a Suwon melletti Hwa-hegyen lesz.
Amint megépítettünk egy pontonhidat, megkezdődik az átköltöztetés.
Ha elkészült, a Hyun Ryoong Won nevet viseli majd.
De Felség, ez olyan váratlanul jött.
- Egy királyi sírhely áthelyezése... - Tanácsos.
Sokat töprengtem ezen.
Hacsak nincs valami különleges oka annak, hogy tiltakozik apám sírjának áthelyezése ellen,
szeretném, ha támogatna minket a megvalósításban.
Ez nem csak egy kósza ötlet.
Azóta szeretném ezt megvalósítani, hogy a trónra kerültem.
Megértették?
Sa Do herceg? De miért ilyen hirtelen?
Miért ne? Bizonyára úgy érzi, ez a legalkalmasabb pillanat erre.
Hogy érti ezt, Kancellár?
Nem hallotta, mit mondott Őfelsége? Azóta tervezi ezt, hogy a trónra került.
Mégis mi mást jelentene ez? Azt jelenti, hogy erre a pillanatra várt.
Azóta tervezgeti, hogy elfoglalta a trónt!
Őfelsége senkit sem vont felelősségre az apja halála miatt, még a trónralépés után sem.
Ez azt jelenti, hogy a legalkalmasabb pillanatra várt.
Kivárta, míg elég támogatója akad majd a kormányban.
Készült erre a pillanatra.
Akkor azt mondja, hogy az apja sírjának áthelyezésével egyidőben úgy tervezi,
hogy megbüntet mindenkit, aki kapcsolatba hozható annak halálával?
Sa Do herceg? Miért említené a nevét most?
És soha többé ne merjen újra a kormány ügyeibe avatkozni.
Megértette?
Ez volt az utolsó alkalom.
Nálam van az előző király végakarata.
Ne kényszerítsen rá, hogy elővegyem, Felség.
Mi az, Felség? Milyen bizonyítéka van ellenem?
Látni kívánt, Uram?
- Te felelsz ma éjjel a palota biztonságáért? - Igen, Uram.
- Erősítsd meg a védelmet a Keleti Kapunál. - Igenis.
Ma személyes jellegű megbeszélés lesz abban a szárnyban.
Amikor Őfelsége megbeszélést szervez oda, az általában szigorúan bizalmas jellegű.
Gondoskodj róla, hogy senki se zavarjon. Megértetted?
Igenis, Uram!
- Munkára! - Igenis, Uram.
Induljunk.
Rád hagyom ezt, talán szükséged lesz rá halálom után.
De ha úgy érzed, hogy a pillanat alkalmas rá, és úgy véled, most kell használnod...
Ne tétovázz.
Most elő kell készítened a trón átvételét.
Le kell számolnod az ellenségeiddel, és meg kell büntetned a bűnözőket.
Ne mutass feléjük könyörületet vagy megértést.
- Mi a baj? - Suh hadnagy őrségváltást rendelt el.
- Valóban? - Igen, Uram.
Azt parancsolta, hogy őrködjetek a Jinsan Kapunál, és hogy mi váltsunk itt titeket.
- Jól van. Legyetek résen. - Igenis!
Induljunk.
- Őfelségéhez jöttem. - Igenis, Excellenciás uram.
- Foglaljon helyet, Tanácsos. - Köszönöm, Felség.
Felség, ez nem megboldogult királyunk titkos ládikája?
De igen, Tanácsos.
Azért kérettem most ide, mert ideje, hogy megmutassam, mi lapul a ládikában.
- Nem a Király Palotáját kellene őriznetek? - De igen, Uram.
Akkor meg mit kerestek itt? Hát nem tudjátok, hogy nem hagyhatjátok el a helyeteket?
Dehogynem, Uram! Azért vagyunk itt, mert őrségváltásról kaptunk parancsot.
Hogyan? Őrségváltásról?
Felség, ez valóban az előző király utolsó rendelete?
Pontosan, Tanácsos.
Megboldogult elődöm engedélyt adott arra, hogy megbüntessek mindenkit,
aki apám halálában vétkes volt, beleértve az Anyakirálynét is.
Ez a levél tartalmazza mindazok nevét, akik kapcsolatba hozhatók apám halálával.
Felség!
Nemcsak bizonyítékom van ellenük, de az előző király engedélye is, hogy megbüntessem őket.
Kezemben a lehetőség, hogy megbüntessem őket, amikor csak kedvem tartja.
De nem pusztán bosszút akarok állni apám haláláért.
Meg akarom reformálni a kormányunkat.
Véget akarok vetni annak, hogy a No Ron párt a hatalmával és befolyásával irányítja a kormányt.
Felség!
Apám sírjának áthelyezése csak a kezdet.
Ez csak terveim kezdete, melyek segítségével a megújulás útjára kívánom vezetni az országot.
Ha a No Ron párt megpróbál megállítani, ezzel fogom elpusztítani őket.
Dokumentumok lapulnak a titkos ládikában...
Szóval ez van a birtokában...
Az előző király olyan rendeletet bízott Őfelségére, mely engedélyt ad a kivégzésemre.
Felség...
Jó ideje már, hogy megkértem önt, vegyen nekem egy birtokot a palotán kívül.
- Emlékszik még? - Igen, Felség.
Megbeszélést kell tartanunk. Értesítsen mindenkit, hogy gyűljenek ott össze.
- Felség! - Tanácsos.
De Őfelsége figyelteti önt.
- Ha felelőtlenül cselekszik, akkor... - Mindenképp meghalok. Érti már?
A Király sosem bocsátja meg nekünk, amit tettünk.
Ha ezek a szándékai, nem fogok itt ülni tétlenül.
Nem fogom tálcán felszolgálni a saját fejemet!
Tessék, öt yang.
- Remélem, a gyermeknek tetszeni fog majd. - Köszönöm!
Ezeket mikor szerezted?
- Sung ágyas gyermekének vásároltad? - Igen, nénikém.
Istenkém! Még mindig agglegény vagy, és mégis milyen figyelmes lettél!
Hé, kölyök! Felnőtt férfi vagy! Még a végén leesik a helyéről a micsodád!
- Na és? - Jaj, olyan korlátolt vagy!
Tanulhatnál tőle! Te soha nem vettél nekem még egy szalagot sem!
Fösvény!
Egyébként nem kellett volna már megkezdődnie a szülésnek?
Úgy hallottam, tizenötödikére várták a gyermeket, de még nem kezdődött el szülés.
Tudom. Én is számoltam a napokat.
Állandóan csak aggódtok!
Az első gyermek általában mindig kicsit később érkezik.
Csak legyetek türelmesek! A baba majd előjön, amikor felkészült rá.
Milyen tüneményes!
- Felség, az orvos megérkezett. - Kísérd be.
Foglaljon helyet.
Sung ágyas immár tíz nappal túlhordta a gyermekét.
Miért nem hallunk még semmit felőle?
Pontosan ezért küldtem egy királyi orvost Sung ágyas palotájába, Felség.
Egy királyi orvost? Mégis mi folyik itt? Történt valami?
Felség...
Beszéljen, doktor úr!
Mi a baj? Miért nem indult még el a szülés?
Megvizsgáltad a méhét és a magzatvizet?
Igen, szivárog a magzatvíz.
Mi a baj? Valami baj van a gyermekkel?
Bocsásson meg, Fenség...
De biztos benne, hogy nincsenek szülései fájdalmai?
Nincsenek.
Valamit tennünk kell. Menj, és keríts gyorsan gyógyfüveket.
Igenis, Uram.
Mondja el részletesen, mi a baj!
Kérem, bocsásson meg, Felség, de úgy vélem...
Valami szörnyű nagy baj lehet a gyermekkel.
Micsoda?
Hogy érti azt, hogy baj?
Baj van a gyermekkel? Hogy érted ezt?
Királyném!
Felség...!
Hogyan? Sung ágyasnak lehet, hogy nem marad elegendő magzatvize?
Így van, Felség. A magzatvíz általában akkor folyik el, amikor beindul a szülés.
Így tud a gyermek biztonságosan megszületni.
Sung ágyas magzatvize elfolyt,
de nincsenek szülési fájdalmai. Ez komoly gondot okozhat.
Komoly gondot? Azt mondja, elveszítheti a gyermeket?
Igen, Felség. Megpróbáljuk gyógyfüvekkel beindítani a szülést.
De ha három nap múlva nem indul el a szülés, nemcsak a gyermek élete kerülhet veszélybe,
de abba Sung ágyas is belehalhat.
Fenség, mit tehetnénk?
Hogy lehetnek az égiek ilyen szívtelenek? Hogy történhetett ez Fenségeddel?
Ne sírj.
Fenség...!
Nem lesz semmi baj. A gyermekemnek nem lesz semmi baja.
Őfelsége, a Király.
Song Yeon!
Jól vagy?
Felség...!
Ne aggódj, nem lesz semmi baj. Megvédelek mindkettőtöket.
Bízz bennem. Megértetted?
Bocsásson meg, Felség. Aggodalmat okoztam önnek.
Ne butáskodj!
Most miért mondod ezt?
Felség...!
Ne sírj.
Főorvos úr, ön csak Sung ágyasra fog figyelni.
Megmenti mindkettejük életét, kerül, amibe kerül.
Ha nincs elegendő létszámú személyzet, hívjon orvosokat az ország minden részéből.
- Megértette? - Igen, Felség!
Szóval beszéljünk nyíltan. Ha nem indul be nála a szülés,
nemcsak a gyermek, de Sung ágyas élete is veszélybe kerülhet?
Így van! Ne ismételgesd folyton!
A sógornőm is így halt meg!
Azt mondták, három nap, Uram! Ha addigra nem indul be a szülés,
azt beszélik, veszélybe kerül az élete!
Az lehetetlen! Ez nem történhet meg vele!
- Hallottad a híreket? - Igen.
Elképzelni sem tudom, hogy történhetett ilyesmi.
Park alparancsnok bizonyára betegre aggódja magát emiatt.
- Ő hogy érzi magát? - Nem tudom, még nem találkoztam vele.
Menjünk.
Fenség...!
Felség, Nam eunuch vagyok.
Mi hírek?
Semmi változás.
Két napja tart a gyógyfüves kezelés.
Hogy lehet, hogy még mindig nincs változás az állapotában?
Bocsásson meg, Felség!
Látni akarom az orvost!
- Felség! - Azt mondtam, hívd ide az orvost!
Igenis, Felség.
Hogy van Sung ágyas? Szivárog még a magzatvíz?
Nem, Felség.
Felség.
Meg kell mentenie Sung ágyas életét, még akkor is, ha ezzel a gyermeket elveszítjük.
Jól jegyezze meg a szavaimat. Megértette?
Igen, Felség.
Minden rendben lesz.
Ezért kérlek, ne félj.
Vigyázni fogok rád.
Mindent megteszek, hogy biztonságban légy.
- Felség, Kim udvarhölgy vagyok! - Gyere be gyorsan!
- Mi hírek Sung ágyas palotájából? - Semmi, Felség.
Ma van a harmadik nap! Most mihez kezdjünk?
Felség, az imént kaptam híreket Yoon ágyas palotájából.
Úgy tűnik, nála megindult a szülés.
Hogyan? Yoon ágyasnál megindult a szülés?
- Felség! - Hogy van Yoon ágyas?
Felség!
Fenség!
Micsoda? Yoon ágyasnál beindult a szülés?
Ezt a hírt kaptuk.
Hogy történhetett ez? Hogy lehetséges ez?
Sung ágyasnak kellene most szülnie!
- Yang udvarhölgy... - Ez lehetetlen!
Hogy lehetnek az égiek ilyen szívtelenek Őfenségével?
Mi történt? Valami baj van?
Nem, Asszonyom. Megindult a szülés!
Hogyan? Ez biztos?
Igen, Asszonyom!
Fenség!
- Beindult nála a szülés? - Igen, Felség, ez állt az orvos üzenetében.
Felség!
Song Yeon...!
Édesanyám!
- Szóval nála is megindult a szülés? - Igen, édesanyám.
Ez nagyszerű. Kérlek, gondoskodj róla.
Nem lesz könnyű szülés, hiszen túlhordta a gyermeket.
Maradj mellette, és segíts neki mindenben.
Úgy lesz, édesanyám. Mindent megteszek majd.
Fenség, bírja még?
Csak még egy kicsit. Csak még egy kicsit, Sung ágyas.
Mi a baj, bácsikám? Hogy van Sung ágyas?
Még mindig tart a szülés.
Nem kell aggódnod. Legalább a szülés megindult.
Milyen különös az emberi természet.
Amikor még nem indult el a szülés, azért fohászkodtam, hogy ne essék baja.
De most, hogy a szülés megindult, azt veszem észre magamon, hogy mohó lettem.
- Mohó? - Te bolond! Szerinted miről beszél?
Azt szeretné, hogy Sung ágyas fiúgyermeket szüljön!
- Nincs igazam? - De igen, Uram!
Fiút fog szülni! Igen, úgy lesz!
Mi is ezt szeretnénk, de mindenki azt állítja, lánygyermeke fog születni.
Az összes bábaasszony ezt mondta. Hogy Yoon ágyasnak kisfia születik majd,
- ... neki pedig kislánya. - Ne butáskodj.
Ugyan honnan is tudhatnák, mikor a gyermek még meg sem született?
Herceg lesz, ha mondom! Yeo Jinben fogadok rá!
Uram! Yeo Jinben fogad?
- Felség... - Még mindig semmi hír?
Nem kaptunk üzenetet a Szülési Hivataltól.
Szóval ilyen érzés, amikor az embernek gyereke születik.
Úgy érzem, kiszárad az ereimben a vér.
Felség...
Fenség, már majdnem kint van! Csak még egy kicsit nyomjon!
Nyomjon, Fenség!
Így van! Nyomjon! Ügyesen csinálja, Fenség!
Nagyszerűen csinálja!
Fenség!
Miért tart ez ilyen sokáig? Valami baj van?
Nem bírok csak így itt állni! Be akarok menni hozzá!
Felség!
Felség, úgy tűnik, a gyermek megszületett!
Fenség! Végre vége!
Végre megszületett a gyermek!
A... gyermekem... jól van?
Igen, Fenség!
Kérem, mondja meg... Herceg lett, vagy hercegnő?
Szóval, hogy van?
Gratulálok, Felség. Yoon ágyas egy hercegnőnek adott életet.
- M-... micsoda? Hercegnő? - Igen, Felség.
Látja? Fenség, egy kis herceg!
- Gratulálunk, Fenség! - Gratulálunk!
Sung ágyas...
Felség...
Gratulálok! Nagyszerű dolgot tettél!
- Felség... - Hálás vagyok, hogy örököst szültél nekünk.
Nagy terhet vettél le a vállaimról.
Felség...
Köszönöm. Hálásan köszönöm!
Biztos vagy benne? Sung ágyas fiúgyermeket szült?
Igen, Felség, épp most érkeztek a jelentések! Yoon ágyas lánygyermeknek adott életet,
Sung ágyas pedig egy egészséges kisfiúnak!
Milyen csodálatos nap ez a mai a Királyi Család számára! Gratulálok, Felség!
Gratulálunk, Felség!
Tehát ez a gyermek lesz az örökösünk.
Egész életemben erre az örökösre vártam!
Édesanyám...
Gratulálok, gyermekem.
Nagyszerű dolgot tettél a trón és az ország jövője érdekében.
Ön végtelenül jóságos, édesanyám.
Őfelsége, a Király!
- Felség! - Ne kelj fel.
Gratulálok. Azért jöttem, hogy köszönetet mondjak.
Bocsásson meg, Felség. Nem tudtam fiút szülni önnek.
Ugyan! Ne mondd ezt!
Ők mind az én drága gyermekeim. Nem számít, kislány-e vagy kisfiú.
Mindenkinél jobban fogom szeretni a kislányomat.
Nem szabad aggódnod emiatt. Koncentrálj most arra, hogy újra megerősödj.
- Megértetted? - Ön igazán jóságos, Felség.
Milyen furcsa. Mostanra már hallania kellett a híreket.
Én ezt nem értem, Fenség. Hogyhogy a Király még nem látogatta meg?
Biztos elfoglalt.
Elfoglalt?
Hiszen Fenséged fiút szült neki! Mi lehetne ennél fontosabb?
Azt hittem, első dolga az lesz, hogy felkeresi Fenségedet!
Őfelsége, a Király.
Hát ő az.
Ez a gyermek az én régóta várt...
... kisfiam...
Nem is tudom, mit mondjak.
Csak úgy zakatol a szívem. Nem tudom, mit mondjak.
Felség...
Jól jegyezd meg a szavaimat, Song Yeon.
Ez a gyermek lesz a trónörökös.
Megértetted? Trónom örököseként nevelem majd fel ezt a gyermeket.
Ő fogja örökölni koronámat, és az ország királyává teszem majd.
Felség...!
Magyar felirat: Brigi (brigichan@hotmail.com)
http://yisanprojekt.uw.hu/
Időzítés: MrsKorea Javította: Brigi
Ez egy ingyenes fansub, rajongóktól rajongóknak. Kereskedelmi forgalmazása TILOS!
This is a FREE fansub. NOT for SALE!!! Get it for FREE @ d-addicts.com